钦定古今图书集成/明伦汇编/氏族典/第062卷 > 《廖用贤尚友录》 > 储巏
## 钦定古今图书集成/明伦汇编/氏族典/第062卷 > 《廖用贤尚友录》 > 储巏

按《明外史储巏传》：“巏字静夫，泰州人。成化十九年乡
试，明年会试皆第一，授南京吏部考功主事。久之，进
郎中，擢太仆少卿，进本寺卿。正德二年，改左佥都御
史，总督南京粮储，召为户部右侍郎，寻转左督仓场，
所至宿弊尽釐。刘瑾用事，巏愤其所为，引疾求去。瑾
败，起南京户部左侍郎，就改吏部，卒官。巏淳行清修”，
介然自守。工诗文，好推引知名士。嘉靖初，谥《文懿》。